ஒரு மாபெரும் தத்துவமேதை மரணப்படுக்கையில் கிடந்தபோது அவரின் சொத்துக்களுக்கு உயில் எழுத ஒரு சட்டத்தரணியையும் ஆன்ம ஈடேற்றத்துக்குச் செபம் செய்ய ஒரு மதகுருவையும் அழைத்து வந்திருந்தனர். அவர் தனக்கு இருபுறமும் நின்ற அவர்களைப் பார்த்துவிட்டு, “எனக்கும் இயேசுநாதர்போல் மரணிக்கும் அதிர்ஷ்டம் கிடைத்துள்ளது. ஏனெனில் எனது உயிரும் இரு கள்வர்களுக்கு நடுவில் பிரியப்போகிறது.” என்றார்.